Suinteresuotiems tiekėjams 2025-05-08

*(siunčiama CVP IS priemonėmis)*

**DĖL ATSAKYMŲ Į GAUTUS KLAUSIMUS**

Atsakydami į suinteresuoto tiekėjo 2025 m. gegužės 06 d. ir 07 d. pateiktus klausimus dėl **Vilniaus miesto šilumos tiekimo tinklų nuo ŠK91209/1 iki ŠK9131R2 (Rinktinės g., Šeimyniškių g., Slucko g., Lvivo g.) darbo projekto parengimo ir rekonstravimo rangos darbų konkrečiame pirkime pagal dinaminę pirkimų sistemą (toliau – DPS) (CVP IS Pirkimo ID 2412620)**(toliau tekste – **Pirkimas**), AB Vilniaus šilumos tinklai (toliau – **Perkantysis subjektas**) teikia šiuos atsakymus:

|  |  |  |
| --- | --- | --- |
| **Eil. Nr.** | **Klausimas** | **Atsakymas** |
| 1. | Prašome patvirtinti, kad Užsakovas perduos Rangovui pilnos apimties techninį projektą PDF ir brėžiniais DWG formate. | Taip, Pirkimo laimėtojui bus perduotas pilnos apimties Techninis projektas PDF formatu ir techninio projekto brėžiniai DWG formatu. |
| 2. | Kaip bus sprendžiama, jei pateiktose techninio projekto bylose yra nesuderintų ar skirtingų sprendinių? | Techninio projekto sprendiniai yra suderinti su visomis reikiamomis institucijomis ir gautas Statybą leidžiantis dokumentas. Jeigu iškiltų būtinybė keisti, tikslinti ir /ar koreguoti techninio projekto sprendinius ir toks pakeitimas nėra esminis, jis gali būti atliktas darbo projekto rengimo stadijoje. Esant būtinybei  koreguoti techninį projektą, techninio projekto korektūra  atliekama STR1.04.04:2017 „Statinio projektavimas, projekto ekspertizė“ numatyta tvarka. |
| 3. | Atsižvelgiant į tai, kad pagal Sutartį darbo projekto rengimas priskiriamas Rangovo atsakomybei, Sutarties Konkrečiųjų sąlygų 13.1 punktą (Pakeitimų pagrindai) prašome papildyti papildomais pakeitimų pagrindais: DP derinimo tvarkos nesilaikymas / pažeidimas ne dėl Rangovo kaltės.  Prašome numatyti galimybę pratęsti darbų terminus tuo atveju, jei Užsakovas arba techninio projekto rengėjas vilkina darbo projekto (DP) rengimo procesą. | Sutarties 13.1 punktas (Pakeitimų pagrindai) nebus koreguojamas. Tiek darbo projekto sprendinių derinimo terminai, tiek darbų terminų pratęsimo galimybės numatytos  sutarties nuostatose.  Atkreiptinas dėmesys, kad Užsakovas ir Rangovas turi dėti visas pastangas, siekiant tinkamai įgyvendinti Rangos sutartimi prisiimtus įsipareigojimus. |
| 4. | Ar vykstančios ekskursijos ir renginiai neribos Rangovo vykdomų darbų? Jei yra numatytų ribojimų – prašome nurodyti konkrečius terminus.  Taip pat prašome nurodyti, ar dėl tokių ribojimų būtų koreguojami ir pratęsiami darbų atlikimo terminai. | Perkantysis subjektas pagal TS. 2.23 objektą išskaidžiusi į dvi dalis. Apie numatomus ribojimus ar kitus suvaržymus Perkantysis subjektas duomenų neturi. Teikėjas teikdamas pasiūlymą privalo įvertinti visas galimas rizikas. |
| 5. | Ar esamas vamzdynas yra sužiedintas? Jei taip – ar numatomas laikinas trasų įrengimas? | Perkantysis subjektas atkreipia dėmesį į tai, kad magistraliniai tinklai yra žiede, tačiau atšakos į kiemus ne. Tiekėjas būdamas savo srities profesionalas privalo vertinti visas rizikas nepažeidžiant Techninės specifikacijos 2.17; 2.18 ir kt. punktų nuostatų. |
| 6. | Ar Rangovas, užbaigęs I etapo darbus anksčiau nei nustatyta galutinė jų atlikimo data, galės pradėti vykdyti II etapo darbus anksčiau? T. y. ar būtų leidžiama didžiąją numatytų darbų atlikti jau 2025 metais? | II etapo darbų vykdymas 2025 metai aprašytas Techninės specifikacijos 2.25 punkte <.. Esant galimybei ir tik gavus AB Vilniaus šilumos tinklai leidimą/sutikimą, II etapo darbus bus galima pradėti 2025 metais...>. |
| 7. | Jei bus reikalinga, ar Rangovas gali nusimatyti galimybę dalinai ar pilna apimti stabdyti sutarties vykdymą, dėl užsitęsusių archeologinių tyrinėjimų ar ši rizika pilnai atitinka Rangovui ir tyrinėjimo trukmė įtakos galutiniam terminui neturės? | Tiekėjas teikdamas pasiūlymą privalo įsivertinti visas galimas rizikas. Visos galimybės ar aplinkybės  „stabdyti“, pratęsti Sutarties vykdymo terminus yra numatytos pirkimo dokumentų sutarties nuostatuose. |

Vadovaujantis Pirkimo Bendrųjų sąlygų 3.6. punktu, bet kuris paaiškinimas/patikslinimas yra laikomas neatskiriama pirkimo dokumentų dalimi, ir jo nuostatos turi viršenybę prieš ankstesniuose pirkimo dokumentuose išdėstytas nuostatas.

Pagarbiai,

Perkantysis subjektas

Suinteresuotiems tiekėjams 2025-05-09

*(siunčiama CVP IS priemonėmis)*

**DĖL ATSAKYMŲ Į GAUTUS KLAUSIMUS**

Atsakydami į suinteresuoto tiekėjo 2025 m. gegužės 08 d. pateiktus klausimus dėl **Vilniaus miesto šilumos tiekimo tinklų nuo ŠK91209/1 iki ŠK9131R2 (Rinktinės g., Šeimyniškių g., Slucko g., Lvivo g.) darbo projekto parengimo ir rekonstravimo rangos darbų konkrečiame pirkime pagal dinaminę pirkimų sistemą (toliau – DPS) (CVP IS Pirkimo ID 2412620)**(toliau tekste – **Pirkimas**), AB Vilniaus šilumos tinklai (toliau – **Perkantysis subjektas**) teikia šiuos atsakymus:

|  |  |  |
| --- | --- | --- |
| **Eil. Nr.** | **Klausimas** | **Atsakymas** |
| 1. | Techninėje specifikacijoje, bendruosiuose reikalavimuose, nurodyta, kad darbai skirstomi į tris etapus. Prašome brėžinyje pažymėti etapų zonas bei atskirų etapų rekonstrukcijos trasų ilgius. | Techninės specifikacijos  2.23 punkte nurodyti du rekonstravimo darbų etapai pagal statinių Unikalius Nr. Šių statinių apimtys ir kiekiai nurodyti  Projekto ME202316-TP-SO; ŠT ir k.t. dalyse. III etapas yra viso „objekto“  techninės dokumentacijos parengimas ir statybos užbaigimo procedūrų atlikimas. |
| 2. | Ar numatytais 2025/2026 metų atlikimo etapiškumais skaičiuotos E-movos? | Ne, neskaičiuotos. Patikrinamieji skaičiavimai turi būti atlikti darbo projekto rengimo metu. Prašome vadovautis projektinėje dokumentacijoje pateiktais nurodymais ME202316-TP-ŠT dalyje, p. 8. Projektiniai sprendiniai „Rengiant darbo projektą, pakartotinai atlikti tinklo skaičiavimus, pagal pasirinkto gamintojo vamzdžių technologiją“*.* |
| 3. | Ar 2026 m. darbus bus galima atlikinėti skaidant juos į smulkesnius etapus, numatant 4 etapus, t.y. padarius vieną, paleisti šilumą nauju vamzdžiu, suveikdinti dalį E-movų, tuomet rekonstruoti sekančią atkarpą ir tai neturės įtakos sekančių E-movų suveikimui? | Darbų etapiškumas gali būti numatomas, jei bus atlikti tokį technologinį sprendimą pagrindžiantys skaičiavimai, kurie yra atliekami darbo projekto rengimo metu. Prašome vadovautis projektinėje dokumentacijoje pateiktais nurodymais: ME202316-TP-ŠT dalyje p. 8. Projektiniai sprendiniai „Rengiant darbo projektą, pakartotinai atlikti tinklo skaičiavimus, pagal pasirinkto gamintojo vamzdžių technologiją“. |
| 4. | Ar visos projekte esamos E-movos turės suveikti vienu metu, ar bus galima jas kaitinti atskirais etapais? | Kad tinkamai suveiktų/suvaikščiotų E-movos, jos turės suveikti vienu metu. |
| 5. | Prašome nurodyti reikiamų apvadinių linijų diametrus. | Laikinų trasų/apvadinių linijų prijungimo taškai diametrai bus pateikiami laimėjusiam Tiekėjui, nes tik tada bus aiškūs Tiekėjo pajėgumai, Tiekėjo  parengtas ir pateiktas derinimui darbų vykdymo planas/grafikas. |
| 6. | Ar Kalvarijų turgaus aikštelėje darbai suderinti dėl automobilių neparkavimo darbų metu? Kam priklauso šį stovėjimo aikštelė? | Perkantysis subjektas informuoja, kad projektiniai sprendiniai suderinti kaip tai numato reglamentuojantys teisės aktai. Atkreipiame dėmesį, kad Techninės specifikacijos 2.28. punktas numato: „Rangovas privalo numatyti laikinas parkavimo vietas tuo metu, kai gyventojams ir/ar įmonėms dėl atliekamų darbų bus laikinai apribotos galimybės vidiniuose kiemuose statyti automobilius.“, o Techninės specifikacijos 2.29 punktas numato: „Rangovas privalo įsivertinti galimų kompensacijų poreikį šalia statybos vietos esančioms įmonėms ir/ar gyventojams darbų vykdymo laikotarpiui dėl parkavimo vietų“.  Žemės sklypo nuosavybės dokumentai bei sklypo valdytojai viešai prieinami naudojantis [www.regia.lt](https://eur03.safelinks.protection.outlook.com/?url=http%3A%2F%2Fwww.regia.lt%2F&data=05%7C02%7Ckristina.kurpiene%40chc.lt%7C38f88c1248694279284908dd8e438801%7Cf0b3dff085ba452f8459ced5ed1cf8e8%7C0%7C0%7C638823142882683442%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=tIzVRjYx%2Fz%2FqERHRaH02hzey%2F44cM0qQ1s%2FuO0kwplo%3D&reserved=0) duomenų sistema. |
| 7. | Ar 2026 metų numatomi darbai nesikirs su savivaldybės kitais projektais bei renginiais? | Apie numatomus ribojimus ar kitus suvaržymus Perkantysis subjektas duomenų neturi. Teikėjas teikdamas pasiūlymą privalo įvertinti visas galimas rizikas. |

Vadovaujantis Pirkimo Bendrųjų sąlygų 3.6. punktu, bet kuris paaiškinimas/patikslinimas yra laikomas neatskiriama pirkimo dokumentų dalimi, ir jo nuostatos turi viršenybę prieš ankstesniuose pirkimo dokumentuose išdėstytas nuostatas.

Pagarbiai,

Perkantysis subjektas

Suinteresuotiems tiekėjams 2025-05-09

*(siunčiama CVP IS priemonėmis)*

**DĖL ATSAKYMŲ Į GAUTUS KLAUSIMUS**

Atsakydami į suinteresuoto tiekėjo 2025 m. gegužės 09 d. pateiktus klausimus dėl **Vilniaus miesto šilumos tiekimo tinklų nuo ŠK91209/1 iki ŠK9131R2 (Rinktinės g., Šeimyniškių g., Slucko g., Lvivo g.) darbo projekto parengimo ir rekonstravimo rangos darbų konkrečiame pirkime pagal dinaminę pirkimų sistemą (toliau – DPS) (CVP IS Pirkimo ID 2412620)**(toliau tekste – **Pirkimas**), AB Vilniaus šilumos tinklai (toliau – **Perkantysis subjektas**) teikia šiuos atsakymus:

|  |  |  |
| --- | --- | --- |
| **Eil. Nr.** | **Klausimas** | **Atsakymas** |
| 1. | I etapu numatoma rekonstruoti tinklo atkarpą nuo 91204 šilumos kameros. Prašome pateikti sprendimą, kaip turės būti sujungtas naujas vamzdis su esamu vamzdžiu, kadangi atšakos prisijungimas yra viduryje Šeimyniškių g. Ar rekonstruotas I etapu vamzdis turės jungtis į esamą d426 magistralę naujoje vietoje, ar prisijungti prie d159 nuo 91204 Šeimyniškių g. sankryžoje. | Perkantysis subjektas siūlo vieną iš galimų variantų: I etapu numatomą pakeisti DN150/250 vamzdyną (atšaką) prisijungiant prie esamos kanalinės sistemos atšakos (pridedama schema). Atlikus darbus, esama liekanti kanalo dalis užsandarinama, o keičiant magistralę, atšaka prijungiama taip, kaip numatyta projektinėje dokumentacijoje. Tačiau konkretus prisijungimo taškas spendžiamas/siūlomas bus Pirkimą laimėjusio Tiekėjo darbo projekto rengimo metu.  Paveikslėlis, kuriame yra tekstas, žemėlapis, diagrama, linija  Dirbtinio intelekto sugeneruotas turinys gali būti neteisingas. |
| 2. | Prašome nurodyti kodėl rekonstruojamas tinklas nuo 91203 šilumos kameros, kai ten jau yra d219,1 iš anksto izoliuoto vamzdyno atšaka. Ar tai nėra klaida? Ar tai technologiškai priimtinas sprendimas? | Klaidos nėra. Darbus nusimatyti ir vykdyti taip kaip nurodyta projektinėje dokumentacijoje (įrengiama DN200/315 atšaka ir armatūros šulinys Š15). |
| 3. | Prašome nurodyti kodėl rekonstruojamas tinklas nuo 91202/1 šilumos kameros, kai ten jau yra d114,3 iš anksto izoliuoto vamzdyno atšaka. Ar tai nėra klaida? Ar tai technologiškai priimtinas sprendimas? | Klaidos nėra. Darbus nusimatyti ir vykdyti taip kaip nurodyta projektinėje dokumentacijoje (įrengiama DN100/200 atšaka ir armatūros šulinys Š16). |
| 4. | Prašome nurodyti kodėl rekonstruojamas tinklas nuo 91206 šilumos kameros, kai ten jau yra viena atšaka d219,1iš anksto izoliuoto vamzdyno atšaka. Ar tai nėra klaida? Ar tai technologiškai priimtinas sprendimas? | Klaidos nėra. Darbus nusimatyti ir vykdyti taip kaip nurodyta projektinėje dokumentacijoje (įrengiamos DN200/315 atšakos ir armatūros šuliniai Š6 ir Š7). |
| 5. | Ar tiekėjas pagal galimybes gali įsivertinti ir numatyti ilgesnius prastumiamų esamuose kanaluose rekonstruojamo tinklo ruožus suderinus su projektuotojais? Kaip pvz.: Šeimyniškių ir Rinktinės g. sankryža arba Rinktinės g. kur tinklas yra po važiuojamąja kelio dalimi ar pan. | Ilgesni prastūmimo ruožai gali būti numatomi, jei bus atlikti tokį technologinį sprendimą pagrindžiantys skaičiavimai, kurie yra atliekami darbo projekto rengimo metu. Prašome vadovautis projektinėje dokumentacijoje pateiktais nurodymais: ME202316-TP-ŠT.AR 8. Projektiniai sprendiniai „Rengiant darbo projektą, pakartotinai atlikti tinklo skaičiavimus, pagal pasirinkto gamintojo vamzdžių technologiją“. |
| 6. | Kadangi perkantysis subjektas neleidžia atlikti objekto apžiūros ir tiekėjui pasitikslinti situacijos dėl esamų šilumos tiekimo tinklų įgilinimo, tuomet prašome perkančiosios organizacijos patvirtinti, kad prie pirkimo pridėto projekto šilumos tinklų išilginiuose profiliuose yra nurodyti teisingi (esamų) šilumos tiekimo tinklų gyliai (altitudės) ir atkasus esamus šilumos tiekimo tinklus tiekėjas juos ras ne giliau nei nurodyta prie pirkimo dokumentų pridėtame projekte. | Pažymime, kad Perkantysis subjektas kartu su Pirkimo dokumentais pateikė turimą objekto fotofiksaciją bei papildomai atkreipia dėmesį į rekonstruojamų tinklų amžių ( 1959-1974m).  Net jeigu ir būtų galimybė atlikti visą objekto apžiūrą „gyvai“, nebūtų įmanoma nustatyti šilumos tiekimo tinklų tikslių gylių (altitudžių), nes esami tinkai pakloti „nepraeinamuose kanaluose“.  Prašome vadovautis pateikta projektine dokumentacija  bei pateikta objekto fotofiksacija ir teikdami pasiūlymą vertinti visas galimas rizikas įskaitant ir galimus altitudžių bei padėties  nukrypimus. |

Vadovaujantis Pirkimo Bendrųjų sąlygų 3.6. punktu, bet kuris paaiškinimas/patikslinimas yra laikomas neatskiriama pirkimo dokumentų dalimi, ir jo nuostatos turi viršenybę prieš ankstesniuose pirkimo dokumentuose išdėstytas nuostatas.

Pagarbiai,

Perkantysis subjektas